દરમિયાન, ૨૦૧૨માં પાછલી અસરથી કરાયેલા સુધારાથી હતોત્સાહ થયેલા વિદેશી રોકાણકારોની શંકા-કુશંકાઓ દૂર કરતાં તેમણે જણાવ્યું હતું કે, ઇનડાયરેક્ટ ટ્રાન્સફર મુદ્દે ૨૦૧૨ના સુધારાથી ઉદ્ભવેલા તમામ નવા કેસોની સીબીડીટી દ્વારા રચાનારી ઉચ્ચ સ્તરની સમિતિ દ્વારા ઝીણવટભરી તપાસ કરાશે. તેમણે આશા વ્યક્ત કરી હતી કે ભારતીય અને વિદેશી રોકાણકારો નવા જોમ સાથે દેશની આર્થિક વૃદ્ધિમાં યોગદાન આપશે. તેમણે એમ પણ કહ્યું કે સરકાર સુધારેલા ડાયરેક્ટ ટેક્સ કોડને પુનર્જીવિત કરશે.